ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ 17 ກຸມພານີ້, ຢູ່ສູນສື່ມວນຊົນຫຼັກຂອງງານກິລາໂອລິມປິກລະດູໜາວປັກກິ່ງໄດ້ຈັດກອງປະຊຸມຂ່າວ, ຜູ້ຮັບຜິດຊອບທີ່ກ່ຽວຂ້ອງຂອງຄະນະກຳມະການໂອລິມປິກສາກົນ ແລະຄະນະກຳມະການຈັດງານກິລາໂອລິມປິກລະດູໜາວປັກກິ່ງ ໄດ້ຕອບຄຳຖາມຂອງນັກຂ່າວຈີນ ແລະຕ່າງປະເທດ.
ທ່ານນາງ ຢຽນເຈ່ຍຣົງ ໂຄສົກຄະນະກຳມະການຈັດງານກິລາໂອລິມປິກລະດູໜາວປັກກິ່ງກ່າວວ່າ, ງານກິລາໂອລິມປິກລະດູໜາວປັກກິ່ງປີ 2022 ໃກ້ຈະສິ້ນສຸດລົງແລ້ວ, ສຳລັບພິທີປິດງານກິລາໂອລິມປິກລະດູໜາວປັກກິ່ງໄດ້ກາຍເປັນຫົວຂໍ້ທີ່ຫຼາຍຄົນມີຄວາມສົນໃຈ. ພິທີປິດງານຈະຈັດຂຶ້ນແບບລຽບງ່າຍຄືກັບພິທີເປີດ, ໂດຍຈະຖືເອົາພິທີ ແລະວາລະທີ່ຄະນະກຳມະການໂອລິມປິກສາກົນກຳນົດໄວ້ນັ້ນເປັນຫຼັກ. ຜ່ານຈາກການຈັດງານກິລາໂອລິມປິກລະດູໜາວຄັ້ງນີ້, ປັກກິ່ງໄດ້ກາຍເປັນຕົວເມືອງແຫ່ງທຳອິດໃນໂລກທີ່ໄດ້ຈັດທັງງານກິລາໂອລິມປິກລະດູຮ້ອນ ແລະງານກິລາໂອລິມປິກລະດູໜາວ, ໃນພິທີປິດ, ກໍຈະມີການສະແດງໂດຍສະເພາະສຳລັບເລື່ອງນີ້.